**รายงานการประชุมคณะอนุกรรมการระบบเทคโนโลยีสารสนเทศ**

**ครั้งที่ 32-8/2561**

**วันอังคารที่ 18 กันยายน 2561 เวลา 13.00 นาฬิกา**

**ณ ห้องประชุม 2 ชั้น 5 สำนักงานสภาวิศวกร**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ผู้มาประชุม**

1. นายประเสริฐ ตปนียางกูร ที่ปรึกษา

2. นายประสงค์ ธาราไชย ที่ปรึกษา

3. นายจิระศักดิ์ แสงพุ่ม ที่ปรึกษา

4. นายพิชญะ จันทรานุวัฒน์ ประธานอนุกรรมการ

5. นายถาวร อมตกิตติ์ อนุกรรมการ

6. นายสุรินทร์ กิตติธรกุล อนุกรรมการ

7. นายวิเชียร บุษยบัณฑูร อนุกรรมการ

8. นายพิจักษ์ เพิ่มประเสริฐ อนุกรรมการ

9. นายจักรพล ป้อมปราณี อนุกรรมการ

10. นายสาโรช ประทุมตา เลขานุการ

11. นางสาวภัลภัส บุญช่วยเจริญพร ผู้ช่วยเลขานุการ

**ผู้ลาประชุม**

1. นายอภิชิต ล้ำเลิศพงศ์พนา ที่ปรึกษา

2. นายลือชัย ทองนิล ที่ปรึกษา

3. นายไกร ตั้งสง่า ที่ปรึกษา

4. นายภราดา สุขยิ่ง ที่ปรึกษา

5. นายณัฐฐากร รักเสรีธรรม ที่ปรึกษา

6. นายวิรัตน์ ภูธนชัย ที่ปรึกษา

7. นายอนันต์ วรธิติพงศ์ ที่ปรึกษา

8. นายรัฐสิทธิ์ สุขะหุต ที่ปรึกษา

9. นายดิชวัฒน์ จันทร์อี่ ที่ปรึกษา

10. นายพิศิษฐ์ แสง-ชูโต รองประธานอนุกรรมการ

11. นายชายชาญ โพธิสาร อนุกรรมการ

12. นายอดิศร ผาสุขมูล อนุกรรมการ

**เริ่มประชุม** เวลา 13.00 นาฬิกา

**ระเบียบวาระที่ 1 เรื่องประธานและอนุกรรมการแจ้งให้ที่ประชุมทราบ**

###### 1.1 การย้ายงานทดสอบความรู้ผู้ขอรับใบอนุญาตประกอบวิชาชีพวิศวกรรมควบคุม ระดับภาคีวิศวกรออกจากฝ่ายเทคโนโลยีสารสนเทศ

ด้วยสำนักงานสภาวิศวกรมีคำสั่งให้มีการปรับเปลี่ยนและโอนย้ายงานและตำแหน่งงานเจ้าหน้าที่สภาวิศวกร โดยงานทดสอบความรู้ผู้ขอรับใบอนุญาตประกอบวิชาชีพวิศวกรรมควบคุม ระดับภาคีวิศวกร และเจ้าหน้าที่ฝ่ายเทคโนโลยีสารสนเทศ จำนวน 2 ท่าน ประกอบด้วย นายชิตชัย อังจันทร์เพ็ญ และนางสาวปนัดดา คทธมาตย์ ย้ายไปสังกัดฝ่ายรับรองปริญญาและจัดสอบ โดยมีผลตั้งแต่วันที่ 1 กันยายน 2561 เป็นต้นไป

**มติที่ประชุม รับทราบ**

###### ระเบียบวาระที่ 2 เรื่องรับรองรายงานการประชุม

###### 2.1 รายงานการประชุมคณะอนุกรรมการระบบเทคโนโลยีสารสนเทศ ครั้งที่ 31-7/2561

ฝ่ายเลขานุการฯ ได้จัดทำรายงานการประชุมคณะอนุกรรมการระบบเทคโนโลยีสารสนเทศครั้งที่ 31-7/2561 เมื่อวันอังคารที่ 21 สิงหาคม 2561 เวลา 13.00 นาฬิกา ณ ห้องประชุม 1 ชั้น 5 สำนักงาน  
สภาวิศวกร รายละเอียดตามเอกสารประกอบที่ 2.1 (หน้า 7)

**มติที่ประชุม รับรองรายงานการประชุมคณะอนุกรรมการระบบเทคโนโลยีสารสนเทศ ครั้งที่ 31-7/2561 โดยไม่มีการแก้ไข**

###### ระเบียบวาระที่ 3 เรื่องสืบเนื่อง

**3.1 การจัดอบรมให้ความรู้ด้านเทคโนโลยีสารสนเทศสำหรับเจ้าหน้าที่สภาวิศวกร**

ตามที่ คณะอนุกรรมการระบบสารสนเทศในการประชุมครั้งที่ 31-7/2561 วันที่ 21 สิงหาคม 2561 มอบหมายให้ฝ่ายเลขานุการจัดหาหัวข้อการจัดอบรมให้ความรู้ด้านเทคโนโลยีสารสนเทศเจ้าหน้าที่  
สภาวิศวกร นั้น

ฝ่ายเลขานุการฯ ได้รวบรวมข้อมูลความต้องการเข้ารับการอบรมในหัวข้อต่าง ๆ จากการทำแบบสอบถามความพึงพอใจในการอบรมหลักสูตรการใช้เทคโนโลยีสารสนเทศ ครั้งที่ 1 ของเจ้าหน้าที่สภาวิศวกรที่เข้ารับการอบรม 49 คน จากหัวข้อการอบรมที่ต้องการให้จัดในครั้งต่อไป (สามารถตอบได้มากกว่า 1 ตัวเลือก)   
ได้ข้อสรุปว่ามีผู้สนใจให้จัดหลักสูตร Microsoft PowerPoint มากที่สุด รองลงมาคือหลักสูตร Microsoft Excel เบื้องต้น และหลักสูตร Google Apps (Gmail, Google Calendar, Google Form เป็นต้น) รายละเอียดตามตาราง

|  |  |
| --- | --- |
| **หัวข้ออบรม** | **จำนวนผู้เลือก** |
| Microsoft PowerPoint | 21 |
| Microsoft Excel เบื้องต้น | 20 |
| Google Apps (Gmail, Google Calendar, Google Form เป็นต้น) | 20 |
| Microsoft Word ระดับกลาง | 19 |
| Microsoft Excel ระดับกลาง | 15 |
| Microsoft Word ระดับเบื้องต้น | 11 |

ในการนี้ ฝ่ายเลขานุการฯ ได้กำหนดแผนการจัดอบรมให้ความรู้ด้านเทคโนโลยีสารสนเทศ ในหัวข้อ Microsoft PowerPoint ในเดือนพฤศจิกายน จำนวน 3 ครั้ง ดังนี้

|  |  |  |  |
| --- | --- | --- | --- |
|  | **วันที่** | **เวลา** | **สถานที่** |
| ครั้งที่ 1 | วันอังคารที่ 6 พฤศจิกายน 2561 | 14.30-17.00 น. | ห้องสอบ 1 ชั้น 5 |
| ครั้งที่ 2 | วันอังคารที่ 14 พฤศจิกายน 2561 | 14.30-17.00 น. | ห้องสอบ 1 ชั้น 5 |
| ครั้งที่ 3 | วันพุธที่ 21 พฤศจิกายน 2561 | 14.30-17.00 น. | ห้องสอบ 1 ชั้น 5 |

นายสุรินทร์ กิตติธรกุล ได้ให้ข้อเสนอแนะในการจัดอบรมให้ความรู้ด้านเทคโนโลยีสารสนเทศ กับเจ้าหน้าที่สภาวิศวกร ให้มีการบูรณาการเชื่อมโยงการใช้งานโปรแกรมหลาย ๆ โปรแกรมเข้าด้วยกัน นอกจากนี้ยังได้นำเสนอหลักสูตร COMPUTE NETWORKING สำหรับเจ้าหน้าที่ฝ่ายเทคโนโลยีสารสนเทศ เพื่อเพิ่มพูนความรู้และความสามารถทางด้านระบบเครือข่าย ทั้งนี้ในส่วนของรายละเอียดจะขอไปหารือภายในกับเจ้าหน้าที่ฝ่ายเทคโนโลยีสารสนเทศ เพื่อจัดหาหลักสูตรที่เหมาะสมเพื่อเข้ารับการอบรมต่อไป

**มติที่ประชุม เห็นชอบตามที่เสนอ**

###### ระเบียบวาระที่ 4 เรื่องเพื่อพิจารณา

**4.1 การขอเพิ่มเติมงบประมาณ ประจำปี 2562**

ฝ่ายเลขานุการได้จัดทำโครงการจัดหาบริการระบบ Cloud เพื่อเสนอขอเพิ่มเติมในแผนและงบประมาณฝ่ายเทคโนโลยีสารสนเทศ ประจำปี 2562 โดยมีรายละเอียดตามเอกสารประกอบที่ 4.1 (หน้า 13)

|  |  |  |  |
| --- | --- | --- | --- |
| **ลำดับที่** | **ชื่อโครงการ** | **งบประมาณที่ขอตั้ง ปี 2562** | **หมายเหตุ** |
| คณะอนุกรรมการระบบเทคโนโลยีสารสนเทศ | |  |  |
| 1 | งานประชุมคณะอนุกรรมการระบบเทคโนโลยีสารสนเทศและคณะทำงาน | 250,000.00 |  |
| 2 | โครงการประชาสัมพันธ์ข้อมูล (E-Mail, SMS, Line Official, Apple ID) | 150,000.00 |  |
| 3 | โครงการบำรุงรักษาตามสัญญาและการซ่อมบำรุงอุปกรณ์ (Firewall, Fortinet, DR-site, Server ,Call center, PABX, UPS) | 600,000.00 | รวมงานบำรุงรักษาตามสัญญาและซ่อมบำรุงไว้ในโครงการเดียวกัน |
| 4 | โครงการจัดซื้อเครื่องพิมพ์ | 250,000.00 | โครงการใหม่ |
| 5 | โครงการจัดซื้อเครื่อง Monitor Server | 140,000.00 | โครงการใหม่ |
| 6 | โครงการจัดซื้อ Switch Network | 400,000.00 | โครงการใหม่ |
| 7 | โครงการจัดซื้อเครื่อง Controller WiFi และ Access point | 500,000.00 | โครงการใหม่ |
| 8 | โครงการจัดซื้ออุปกรณ์มัลติมีเดียสำหรับงานสัมมนา | 100,000.00 | โครงการใหม่ |
| 9 | โครงการจัดซื้อชุดเครื่องเสียงสำหรับการงานสัมมนา | 150,000.00 | โครงการใหม่ |
| 10 | โครงการจัดซื้อจอ Monitor สำหรับห้องประชุม | 350,000.00 | โครงการใหม่ |
| 11 | โครงการจัดหาบริการระบบ Cloud | 300,000.00 | โครงการใหม่ |
| **รวม** | | **3,190,000.00** | ตั้งงบสูงกว่าปี 61 1.25% |

ที่ประชุมเสนอให้ปรับแก้หัวข้อโครงการในข้อที่ 10 ให้มีความเหมาะสมมากขึ้น โดยเปลี่ยนจาก “โครงการจัดซื้อจอ Monitor สำหรับห้องประชุม” เป็น “โครงการจัดซื้ออุปกรณ์สำหรับใช้ในการประชุม”

**มติที่ประชุม 1. เห็นชอบให้เปลี่ยนชื่อโครงการที่ 10 เป็น โครงการจัดซื้ออุปกรณ์สำหรับใช้ในการประชุม**

**2. อนุมัติเพิ่มโครงการจัดหาบริการระบบ Cloud**

###### ระเบียบวาระที่ 5 เรื่องเพื่อทราบ

**5.1 การปรับปรุงระบบเสียงสำหรับงานถ่ายทอดสด**

ตามที่ คณะอนุกรรมการระบบสารสนเทศในการประชุมครั้งที่ 31-7/2561 วันที่ 21 สิงหาคม 2561 มอบหมายให้ฝ่ายเลขานุการประสานงานกับเจ้าหน้าที่ฝ่ายโสตทัศนูปกรณ์ของโรงแรมเอสซี ปาร์ค กรุงเทพฯ โรงแรมเจ้าพระยาปาร์ค กรุงเทพ และโรงแรมแอมบาสซาเดอร์ สุขุมวิท 11 กรุงเทพ เพื่อหาแนวทางในการจัดหาอุปกรณ์เพิ่มเติมรวมถึงวิธีการในการปรับปรุงระบบเสียงสำหรับงานถ่ายทอดสดของสภาวิศวกรให้ดียิ่งขึ้น โดยให้นำเสนอความคืบหน้าต่อที่ประชุมในครั้งต่อไปนั้น

ฝ่ายเลขานุการได้ประสานงานและเดินทางไปพบกับเจ้าหน้าที่ของโรงแรมทั้ง 3 แห่ง เพื่อหาข้อมูลและแนวทางการปรับปรุงระบบเสียงในการถ่ายทอดสด เมื่อวันที่ 4 กันยายน 2561 ซึ่งได้รับความร่วมมือจากทุกโรงแรมเป็นอย่างดี ขณะนี้อยู่ระหว่างการจัดหาอุปกรณ์และสายสัญญาณ

**มติที่ประชุม รับทราบ**

**5.2 รายงานความคืบหน้าการดำเนินโครงการฝ่ายเทคโนโลยีสารสนเทศ**

ฝ่ายเลขานุการฯ ได้จัดทำรายงานความคืบหน้าโครงการของฝ่ายเทคโนโลยีสารสนเทศ ประจำปีงบประมาณ 2561 โดยมีรายละเอียดดังนี้

**ความคืบหน้าโครงการเทคโนโลยีสารสนเทศ ประจำปีงบประมาณ 2561 ณ วันที่ 31 สิงหาคม 2561**

|  |  |  |  |  |  |  |
| --- | --- | --- | --- | --- | --- | --- |
| **ที่** | **โครงการ** | **งบประมาณ** | **ใช้ไป** | **%** | **คงเหลือ** | **ผลการดำเนินงาน** |
| 1 | (6.03) งานประชุมคณะอนุกรรมการระบบเทคโนโลยีสารสนเทศ | 500,000.00 | 127,537.00 | 24.31% | 378,463.00 | งานประจำ |
| 2 | (6.04) โครงการจัดซื้อลิขสิทธิ์ซอฟต์แวร์ไมโครซอฟท์ออฟฟิศ | 300,000.00 | 260,010.00 | 86.67% | 39,990.00 | เสร็จเรียบร้อย |
| 3 | (6.05) โครงการประชาสัมพันธ์และประชุมทางไกล | 300,000.00 | 82,554.72 | 27.52% | 217,445.28 | งานประจำ  (ค่าซื้อแพคเกจส่งอีเมล์) |
| 4 | (6.06) โครงการบำรุงรักษาตามสัญญาและการซ่อมบำรุงอุปกรณ์และระบบ Firewall, DR-Site | 500,000.00 | 304,736.00 | 60.95% | 195,264.00 | เสร็จเรียบร้อย |
| 5 | (6.07) โครงการบำรุงรักษาตามสัญญาและการซ่อมบำรุงอุปกรณ์และระบบ Call center, PABX | 250,000.00 | 179,182.20 | 71.67% | 70,817.80 | เสร็จเรียบร้อย |
| 6 | (6.08) โครงการบำรุงรักษาตามสัญญาและการซ่อมบำรุงเครื่องสำรองไฟ UPS | 300,000.00 | 110,089.00 | 36.70% | 189,911.00 | เสร็จเรียบร้อย (กันงบสำหรับเปลี่ยนแบตกรณีเกิดเหตุฉุกเฉิน) |
| 7 | (6.09) โครงการระบบดับเพลิงอัตโนมัติ (Fire Suppression System) ห้องคอมพิวเตอร์ | 500,000.00 | 188,244.00 | 37.65% | 311,756.00 | เสร็จเรียบร้อย -รอเสนอจัดซื้อถังดับเพลิง |
| 8 | (6.10) โครงการจัดซื้อเครื่องตรวจข้อสอบ | 500,000.00 | 138,605.00 | 27.72% | 361,395.00 | จัดซื้อระบบตรวจข้อสอบเรียบร้อยแล้ว  -รอจัดซื้อเครื่องแสกนเนอร์สำหรับตรวจข้อสอบ |
| **รวม** | | **3,150,000.00** | **1,390,957.92** | **44.16%** | **1,765,042.08** |  |

**มติที่ประชุม รับทราบ**

**5.3 รายงานความคืบหน้าคณะทำงานศึกษาและจัดทำ Master Data ระบบสารสนเทศของสภาวิศวกร**

ตามที่ คณะอนุกรรมการระบบสารสนเทศในการประชุมครั้งที่ 24-11/2560 วันที่ 24 กรกฎาคม 2560 ได้แต่งตั้งคณะทำงานศึกษาและจัดทำ Master Data ระบบสารสนเทศของสภาวิศวกร เพื่อศึกษาและกำหนดรายละเอียดของข้อมูลหลัก และข้อมูลอ้างอิงโดยครอบคลุมงานของสภาวิศวกร ดังต่อไปนี้ งานทะเบียนและสมาชิก งานรับรองหลักสูตร งานออกใบอนุญาตระดับภาคี งานกฎหมายวิชาชีพวิศวกรรมควบคุม 7 วิชาชีพ ภายใต้ข้อบังคับและภาระหน้าที่ปัจจุบันของสภาวิศวกรเท่านั้น โดยมอบหมายให้นายสุรินทร์ กิตติธรกุล เป็นประธานคณะทำงาน และให้นายชายชาญ โพธิสารและนายพิจักษ์ เพิ่มประเสริฐ เป็นคณะทำงาน นั้น

คณะทำงานได้ดำเนินการประชุมไปแล้ว จำนวน 14 ครั้ง สรุปดังนี้

|  |  |
| --- | --- |
| ครั้งที่ 1 วันที่ 17 มกราคม 2561 | ปูพื้นฐานการออกแบบ ER-Diagram มอบหมายให้ฝ่ายเลขานุการรวบรวมแบบฟอร์มใบคำขอที่เกี่ยวข้องเพื่อให้ประกอบการออกแบบฐานข้อมูล โดยให้จัดเก็บและแชร์ข้อมูลไว้ใน Google Drive เพื่อใช้งานร่วมกัน |
| ครั้งที่ 2 วันที่ 23 มกราคม 2561 | มอบหมายงานให้คณะทํางานช่วยกันออกแบบ ER-Diagram |
| ครั้งที่ 3 วันที่ 6 กุมภาพันธ์ 2561 | ลงรายละเอียดและออกแบบ ER-Diagram ขั้นตอนการขอรับใบอนุญาตและขั้นตอนการต่ออายุสมาชิกและใบอนุญาต แบ่งหัวข้อย่อย (การสมัครสมาชิก การยื่นคำขอรับใบอนุญาต การสอบภาคี และการอบรมทดสอบความพร้อม) |
| ครั้งที่ 4 วันที่ 6 มีนาคม 2561 | ลงรายละเอียดการออกแบบฐานข้อมูลการสมัครสมาชิกและการขอใบอนุญาตฯ ระดับภาคีวิศวกรให้มีความครบถ้วนมากยิ่งขึ้น |
| ครั้งที่ 5 วันที่ 20 มีนาคม 2561 | ลงรายละเอียดการออกแบบฐานข้อมูลการสมัครสมาชิกและการขอใบอนุญาตฯ ระดับภาคีวิศวกรโดยเพิ่มเคสตัวอย่างการขอใบอนุญาตระดับภาคีแบบต่างๆ |
| ครั้งที่ 6 วันที่ 18 เมษายน 2561 | ลงรายละเอียดและออกแบบ ER-Diagram เรื่องการรับรองหลักสูตร |
| ครั้งที่ 7 วันที่ 15 พฤษภาคม 2561 | ปรับแก้ข้อมูลในตาราง R\_Citizen และเพิ่มตาราง R\_Yod R\_Sak R\_Vichakarn และ R\_Profession |
| ครั้งที่ 8 วันที่ 30 พฤษภาคม 2561 | ปรับแก้ข้อมูลในตาราง M\_Lic\_Member และ M\_Member |
| ครั้งที่ 9 วันที่ 19 มิถุนายน 2561 | แก้ Use case งานขอใบอนุญาตนิติบุคคล และปรับแก้ตาราง T\_Apply\_Corp, M\_License\_Corp และ List\_R\_Tables |
| ครั้งที่ 10 วันที่ 5 กรกฎาคม 2561 | แก้ Use Case ขอใบอนุญาตระดับสามัญ และวุฒิวิศวกร และปรับแก้ข้อมูลในสตาราง T\_Apply\_Samun |
| ครั้งที่ 11 วันที่ 19 กรกฎาคม 2561 | ปรับเพิ่มรายละเอียดในตาราง T\_Apply\_Samun (การขอเลื่อนระดับสามัญ) และT\_Interview\_S (การสอบสัมภาษณ์ระดับสามัญ) |
| ครั้งที่ 12 วันที่ 10 สิงหาคม 2561 | ลงรายละเอียดเรื่องการขอเลื่อนระดับวุฒิวิศวกร และภาคีพิเศษ |
| ครั้งที่ 13 วันที่ 21 สิงหาคม 2561 | ปรับแก้ Use case การสอบสัมภาษณ์และการสอบข้อเขียนภาคีพิเศษ |
| ครั้งที่ 14 วันที่ 7 กันยายน 2561 | ลงรายละเอียดเรื่องการขอต่ออายุใบอนุญาตบุคคล และนิติบุคคล |

**มติที่ประชุม รับทราบ**

**ระเบียบวาระที่ 6 เรื่องอื่น ๆ**

ฝ่ายเลขานุการฯ ขอแจ้งกำหนดการประชุมคณะอนุกรรมการระบบเทคโนโลยีสารสนเทศ  
ครั้งที่ 33-9/2561 วันอังคารที่ 16 ตุลาคม 2561 เวลา 13.00 นาฬิกา ณ ห้องประชุม 2 ชั้น 5 สำนักงาน  
สภาวิศวกร

**มติที่ประชุม รับทราบ**

**เลิกประชุม** เวลา 14.00 นาฬิกา

|  |  |
| --- | --- |
| (นางสาวภัลภัส บุญช่วยเจริญพร) ผู้จดรายงานการประชุม | (นายสาโรช ประทุมตา) ผู้ตรวจรายงานการประชุม |
| |  | | --- | | (นายพิชญะ จันทรานุวัฒน์) ประธานคณะอนุกรรมการระบบเทคโนโลยีสารสนเทศ | | |